Hei, denne artikkelen er over ett år gammel og kan inneholde utdatert informasjon

Dersom Adama Diomande og Hull rykker opp til Premier League, kan Stabæk vente seg en god sum penger.

Ifølge Budstikka vil Diomandes tidligere klubb Stabæk få utbetalt tre millioner kroner dersom Hull ordner opprykket til øverste divisjon i England.

Ingen i Stabæk har villet kommentere detaljene rundt overgangen, men Budstikka skriver at avisen har fått bekreftet at Hull-opprykk vil gi klubben «et betydelig beløp inn på konto».

Stabæk har slitt i åpningen av årets eliteserie, og pengene fra England kan komme godt med. Etter elleve runder ligger klubben fra Bærum nest sist med sju poeng. Bare Start har levert dårligere med sine fem poeng.

Opprykksfinalen mellom Hull og Sheffield Wednesday spilles 28. mai på Wembley.

(NTB)